രാഹുല് ഗാന്ധിയുടെ ട്വിറ്റര് അക്കൗണ്ട് പുനഃസ്ഥാപിച്ചു അക്കൗണ്ട് തിരിച്ചു നല്കിയത് ലോക്ക് ചെയ്ത് ഏഴു ദിവസമാകുമ്ബോള് ന്യൂഡല്ഹി: കോണ്ഗ്രസ് നേതാവ് രാഹുല് ഗാന്ധിയുടെ ട്വിറ്റര് അക്കൗണ്ട് പുനഃസ്ഥാപിച്ചു. ഇന്ന് രാവിലെയാണ് രാഹുലിന്റെ അക്കൗണ്ട് തിരിച്ചു നല്കിയത്. ലോക്ക് ചെയ്ത് ഏഴ് ദിവസമാകുമ്ബോഴാണ് അക്കൗണ്ട് പുനഃസ്ഥാപിക്കുന്നത്. ഡല്ഹിയില് പീഡനത്തിനിരയായി മരിച്ച പെണ്കുട്ടിയുടെ കുടുംബത്തിനൊപ്പം നില്ക്കുന്ന ചിത്രം ട്വീറ്റ് ചെയ്തതാണ് രാഹുലിന്റെ ഐഡി ബ്ലോക്ക് ചെയ്യാന് ഇടയാക്കിയത്. രാഹുലിന്റെ ട്വീറ്റ് പങ്കുവച്ച അക്കൗണ്ടുകളും നടപടിക്കിരയായിരുന്നു. അങ്ങനെ ബ്ലോക്ക് ചെയ്യപ്പെട്ട അക്കൗണ്ടുകളും തിരിച്ചു വന്നിട്ടുണ്ട്. ദേശീയ ബാലാവകാശ കമ്മീഷന്റെ പരാതിയുടെ അടിസ്ഥാനത്തിലാണ് നടപടി എന്നായിരുന്നു ട്വിറ്റര് പ്രതികരണം. ട്വിറ്റര് നടപടിക്കെതിരെ രാഹുല് ഗാന്ധി രൂക്ഷമായി പ്രതികരിച്ചിരുന്നു. ഇന്നലെ യൂട്യൂബില് പോസ്റ്റ് ചെയ്ത വീഡിയോയില് ട്വിറ്റര് ഇന്ത്യന് ജനാധിപത്യത്തില് ഇടപെടുന്നുവെന്ന് വരെ രാഹുല് പറയുകയുണ്ടായി. രാഹുല് ഗാന്ധിക്കു പിന്നാലെ കോണ്ഗ്രസ് പാര്ട്ടിയുടെയും നേതാക്കളുടെയും അടക്കം അയ്യായിരത്തോളം അക്കൗണ്ടുകള്ക്കാണ് ട്വിറ്റര് വിലക്കേര്പ്പെടുത്തിയത്. ട്വിറ്റര് നയത്തിനെതിരെ പ്രതിഷേധിച്ച് നേതാക്കളും പ്രവര്ത്തകരുമടക്കം ആയിരക്കണക്കിനാളുകളാണ് തങ്ങളുടെ ട്വിറ്റര് പ്രൊഫൈലിലെ പേരും ചിത്രവും രാഹുലിന്റേതാക്കി പിന്തുണയറിയിച്ചത്. ഇത്തരത്തില് രാഹുലിന്റെ പേരും ചിത്രവും ഉപയോഗിച്ച പല അക്കൗണ്ടുകളുമാണ് ട്വിറ്റര് സ്ഥിരമായി റദ്ദാക്കാന് തുടങ്ങിയത്. മറ്റൊരാളുടെ അക്കൗണ്ട് ആണെന്ന് തോന്നിപ്പിക്കുന്നത് ട്വിറ്ററിന്റെ നയമനുസരിച്ച് തെറ്റാണ്. ഇതനുസരിച്ചായിരുന്നു നടപടി. വിലക്കിനു പിന്നാലെയുള്ള റദ്ദാക്കല് നടപടിയും വന്വിവാദമായി. ഡല്ഹിയില് പീഡനത്തിനിരയായി കൊല്ലപ്പെട്ട ഒന്പതുകാരിയുടെ കുടുംബത്തെ രാഹുല് സന്ദര്ശിക്കുന്ന ചിത്രം പങ്കുവച്ചതിനാണ് വിലക്ക്. ഇരയെ തിരിച്ചറിയാന് കഴിയുന്ന തരത്തില് വിവരം പോസ്റ്റ് ചെയ്തതിന് ദേശീയ ബാലാവകാശ കമ്മിഷന് ട്വിറ്ററിന് നോട്ടിസ് നല്കിയിരുന്നു. അതായത് മറ്റൊരാളുടെ പ്രൊഫൈല് പേരും ചിത്രവും ഉപയോഗിക്കുമ്ബോള് ആ വ്യക്തിയുമായി ഈ അക്കൗണ്ട് ബന്ധപ്പെട്ടുകിടക്കുന്നില്ലെന്ന് പ്രൊഫൈലില് വ്യക്തമാക്കിയില്ലെങ്കില് നിങ്ങളുടെ പ്രൊഫൈല് നീക്കം ചെയ്യപ്പെടാം. മറ്റൊരു വ്യക്തി അല്ലെങ്കില് ബ്രാന്ഡ് ആയി തെറ്റിദ്ധരിപ്പിക്കുകയാണെന്ന പേരില് സ്ഥിരമായി റദ്ദാക്കാം. Stories you may Like